Јавна набавка радова на изградњи, адаптацији и санацији отвореног базена у оквиру Спортског центра у Гучи-II фаза, 32230 Гуча
МОДЕЛ
УГОВОРА О ИЗВОЂЕЊУ РАДОВА

Закључен између:

1.   Општинска управа Лучани, 32240 Лучани, ул. Југословенске армије бр.5, МБ 07175345, ПИБ 101296508, кога заступа Слободанка Вукићевић, ВД Начелника општинске управе Лучани (у даљем тексту: Наручилац) и
1. ________________________________________________________________________, са седиштем у ___________________________________, улица____________________ ___________________________________________________(у даљем тексту: Извођач), ПИБ ____________________________, матични број ____________________________, текући рачун бр.___________________________________,отворен код пословне банке ______________________________________________________, које заступа директор _______________________________________________.
Попуњава извођач који наступа самостално, извођач који наступа са подизвођачима и овлашћени члан групе понуђача.

Извођач ће део уговорених радова извршити преко подизвођача:
1.______________________________________,са седиштем___________________________, ПИБ________________, матични број____________________.


Уговорне стране сагласно констатују следеће чињенично и правно стање:
                  - Наручилац је,  у складу са чланом 52. Закона о јавним набавкама, („Службени гласник РС“, број 91/19) спровео отворени поступак јавне набавке број 404-298/2022 за доделу уговора o извођењу радова на изградњи, адаптацији и санацији отвореног базена у оквиру спортског центра у Гучи- II фаза, општина Лучани.
                  - Извођач радова је, доставио заједничку са подизвођачем понуду  број ____________________ од _____________ 2022. године за извођење радова на изградњи, адаптацији и санацији отвореног базена у оквиру спортског центра у Гучи- II фаза, општина Лучани и саставни је део овог Уговора, као и образац Техничке спецификације.
                  - Наручилац је у складу са чланом 146. Закона о јавним набавкама донео Одлуку о додели уговора за предметну јавну набавку бр._____________од _____________.

Предмет уговора
Члан 1.
[bookmark: _GoBack]          Предмет овог уговора су радови на на изградњи, адаптацији и санацији отвореног базена у оквиру спортског центра у Гучи- II фаза, општина Лучани, у свему према усвојеној понуди Извођача број ______________  од ______2022. године, која је заједно са предрачуном радова саставни део уговора.
  
Члан 2.
          Радове из члана 1. овог Уговора Извођач је дужан да изврши на основу усвојене и важеће техничке документације, у складу са прописима, стандардима, укључујући стандарде приступачности, техничким нормативима и стандардима квалитета који важе за поједине врсте радова, инсталација и опреме. 
	Потписом овог Уговора, Извођач потврђује да је упознат са комплетном техничком документацијом и техничким спецификацијама, потребним за извођење радова који су предмет овог уговора и да је упознат са свим условима на терену неопходним за састављање прихватљиве понуде, те не може накнадно истицати евентуалне примедбе и недостатке који би утицали на уговорену цену или продужетак рока изградње предметног објекта.

            Цена
Члан  3.
Укупна цена за извођење предметних радова за уговорени објекат, исказана у понуди Извођача радова, износи ____________________ (__________________________________________________________) динара, без урачунатог ПДВ-а, односно __________________ (словима: __________________________________________________________) динара са обрачунатим порезом на додату вредност.
              Обвезник пореза на додату вредност се утврђује у складу са Законом о порезу на додату вредност, а стопа ПДВ-а на основу важећег Закона о порезу на додату вредност на дан испостављања ситуације.
 	         Уговорне стране уговарају извођење радова по јединици мере, утврђеним количинама из предмера и предрачуна радова усвојене понуде и применом јединичних цена из понуде извођача радова.
            Јединичне цене по позицијама из усвојене понуде извођача радова су фиксне и не могу се мењати услед повећања цене елемената на основу којих су одређене ( фиксне и непроменљиве).
              Коначна вредност радова из предмета овог уговора утврдиће се на основу стварно изведених количина радова по позицијама према листовима грађевинске књиге и применом јединичних цена из усвојене понуде добављача која је саставни део овог Уговора.
                 Уговорене јединичне цене по позицијама радова, као и укупно уговорена цена обухвата све трошкове извођења радова са свим потребним материјалом, опремом и др.
                 Ова цена обухвата вредност извођења свих радова (радне снаге, материјала, енергије, употребљене механизације и свих осталих елемената који чине вредност радова).
Осим вредности рада, добара и услуга неопходних за извршење уговора, цена обухвата и трошкове организације градилишта, осигурања и све остале зависне трошкове Извођача до примопредаје радова.
	Понуђена цена у себи садржи: вредност материјала, радне снаге, механизације, подграде, оплате, средства за рад, унутрашњи и спољашњи транспорт, чување и одржавање радова, осигурање и обезбеђење одвијања саобраћаја у току радова, обезбеђење целокупних радова, материјала, грађевинске механизације, рад ноћу и рад недељом и празником, све привремене радове потребне за извођење сталних радова, све таксе, накнаде, као и све трошкове мобилизације и демобилизације градилишта, организације истог, спровођење мера безбедности и здравља на раду и заштите животне средине, градилишних прикључака, припремних радова, градилишне ограде и градилишне табле, прилазне путеве и платое за комуникацију и организаију грађења, режијске и све друге трошкове који се јаве током извођења радова и који су потребни за извођење и завршетак радова у складу са захтевима Наручиоца.
Извођач је добио све информације које су сваком савесном и искусном Извођачу потребне у погледу ризика, непредвиђених расхода и свих других околности које могу да утичу или се могу одразити на извођење и завршетак радова.
                 Јединичне цене по позицијама радова у понуди добављача су без пореза на додату вредност.  

            Услови и начин плаћања
Члан  4.
	        Наручилац се обавезује да плаћање изврши на текући рачун Извoђача бр._____________ код _______________________________ Банке, по испостављеним привременим ситуацијама и окончаној ситуацији, сачињеним на основу оверене грађевинске књиге изведених радова и јединичних цена, потписаним од стране стручног надзора у року од 45 дана од дана пријема оверене ситуације.
Средства која Извођач не буде оправдао закључно са окончаном ситуацијом, Извођач је дужан да врати уплатом на рачун Наручиоца у року од 45 дана од дана израде коначног обрачуна и примопредаје радова и опреме.
Кoмплетну документацију неопходну за оверу привремене ситуације: листове грађевинске књиге, грађевинског дневника, одговарајуће атесте за уграђени материјал и набавку опреме и другу документацију са привременом и окончаном ситуацијом Извођач доставља Наручиоцу потписану од стране надзорног органа као доказ да су радови изведени у складу са Пројектном документацијом Наручиоца.

Рок извођења радова
Члан  5.
	          Извођач се обавезује да радове који су предмет овог уговора изведе у року од ________ (__________) календарских дана (рок не може бити дужи од 30 календарских дана), рачунајући од дана увођења у посао, а према приложеном динамичком плану.
          	Датум увођења у посао, стручни надзор уписује у грађевински дневник, а сматраће се да је увођење у посао извршено даном  кумулативног стицања следећих услова:
1. да је Наручилац предао Извођачу техничку документацију за извођење радова; 
1. да је Извођач доставио банкарске гаранције за добро извршење посла;
1. да је Наручилац обезбедио Извођачу несметан прилаз градилишту; 

	   Уколико Извођач не приступи извођењу радова ни 3-ег дана од кумулативног стицања горе наведених услова, сматраће се да је 3-ег дана уведен у посао.
            Под роком завршетка радова сматра се дан њихове спремности за технички преглед, и примопредају објекта, а што стручни надзор констатује у грађевинском дневнику.
	          Утврђени рок може се мењати само уз сагласност Наручиоца, на начин предвиђен конкурсном документацијом и овим уговором.

Члан  6.
Рок за извођење радова се продужава на захтев Извођача радова :
            - у случају прекида радова који траје дуже од 2 дана, а није изазван кривицом Извођача радова;
            - у случају елементарних непогода и дејства више силе;
            - у случају објективних и доказивих потешкоћа у вези са увозом неопходног грађевинског материјала,
            - у случају прекида радова из разлога „више силе“, чему обавезно претходи захтев Извођача радова и сагласност Надзорног органа и одговорног лица Наручиоца, 
             - у случају измене техничке спецификације по налогу Наручиоца под условом да обим радова по измењеној техничкој спецификацији знатно (преко 10%) превазилази обим уговорених радова.
              Извођач је дужан да одмах писмено обавести Наручиоца о околностима које онемогућавају или отежавају извођење радова, о привременом обустављању радова, и о настављању радова по престанку сметњи због којих је извођење радова обустављено.  
              Извођач може привремено обуставити радове искључиво уз сагласност надзорног органа. Извођач је дужан да настави извођење радова по престанку сметње због које су радови обустављени.  
	Период обуставе радова мора бити уписан у грађевински дневник, потписан и оверен од стране одговорног лица Извођача и стручног надзора и у том случају не утиче на уговорени рок извођења радова.   
               Захтев за продужење рока извођења радова Извођач у писаној форми подноси Наручиоцу у року од 5 (пет) дана од дана сазнања за околност, а најкасније 7 дана пре истека рока за завршетак радова. 
                Извођач је дужан да, у уговореном року односно без права на продужење уговореног рока, изведе вишак радова до 10 % од уговорених количина.
	     Уговорени рок је продужен када уговорне стране у форми Анекса уговора о томе постигну писмени споразум, у складу са одредабама члана 156. Закона о јавним набавкама.
            У случају да Извођач радова не испуњава предвиђену динамику извођења радова, обавезан је да уведе у рад више извршилаца, без права на продужење рока извођења радова и захтевање повећаних трошкова или посебне накнаде.
	  Ако Извођач падне у доцњу са извођењем радова, нема право на продужење уговореног рока због околности које су настале у време доцње.

             Уговорна казна
Члан  7.
	  Уколико Извођач не заврши радове који су предмет овог уговора у уговореном року, дужан је да плати Наручиоцу уговорну казну у висини 0,2 % од укупно уговорене вредности за сваки дан закашњења, с тим што укупан износ казне не може бити већи од 5% од вредности укупно уговорених радова.
	  Наплату уговорне казне Наручилац ће извршити, без претходног пристанка Извођача, умањењем износа наведеног у окончаној ситуацији.
Ако Наручилац, због закашњења у извођењу или предаји изведених радова, као и неиспуњења обавеза Извођача из Уговора, претрпи штету која је већа од износа уговорне казне, може захтевати накнаду штете, односно поред уговорне казне и разлику до пуног износа претрпљене штете. Постојање и износ штете Наручилац мора да докаже.

Обавезе Извођача
Члан  8.
Ради извршења радова који су предмет овог уговора, Извођач се обавезује да обезбеди радну снагу, материјал, грађевинску и другу опрему, изврши грађевинске, грађевинско-занатске и инсталатерске радове, као и све друге активности неопходнe за потпуно извршење радова који су предмет овог уговора.
Извођач се обавезује да радове који су предмет овог уговора изведе у складу са важећим прописима, техничким прописима, инвестиционо-техничком документацијом и овим уговором, и да по завршетку радова, изведене радове потписане од стране стручног надзора достави Наручиоцу.
  Осим обавеза које су утврђене другим одредбама овог уговора, Извођач има обавезу:
- да пре почетка радова Наручиоцу достави решење о именовању одговорног  извођача радова ; 
- да испуни све уговорене обавезе стручно, квалитетно, према важећим стандардима за ту врсту посла и у уговореном року ; 
- да обезбеди довољну радну снагу на градилишту и благовремену испоруку уговореног материјала и опреме потребну за извођење уговором преузетих радова;
- да уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику ;
- да обезбеди безбедност свих лица на градилишту, као и одговарајуће обезбеђење складишта својих материјала и слично, тако да се Наручилац ослобађа свих одговорности према државним органима, што се тиче безбедности, прописа о заштити животне средине, и радно-правних прописа за време укупног трајања извођења радова до предаје радова кориснику и Наручиоцу ;
-  да се строго придржава мера безбедноси и заштите на раду ;
- да обезбеђује објекат у случају прекида радова;
- да омогући вршење стручног надзора на објекту ;
            - да уредно води све књиге предвиђене законом и другим прописима Републике Србије, који регулишу ову област;
- да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала или убрзања извођења радова када је запао у доцњу у погледу уговорених рокова извођења радова ;
- да по завршеним радовима одмах обавести Наручиоца и корисника да је завршио радове и да је спреман за њихов пријем ;
- да сноси трошкове накнадних прегледа комисије за пријем радова уколико се утврде неправилности и недостаци;
- да гарантује квалитет изведених радова и употребљеног материјала, с тим да отклањању недостатка у гарантном року за изведене радове Извођач мора да приступи у року од 5 дана по пријему писменог позива од стране Наручиоца.

Члан  9.
 	  Извођач се обавезује да о свом трошку изведе потребна геодетска обележавања, као и да  обезбеди и истакне на видном месту градилишну таблу, у складу са важећим прописима.


            Обавезе Наручиоца
Члан  10.

            Осим обавеза које су утврђене другим одредбама овог уговора, Наручилац има обавезу:
Наручилац се обавезује да Извођачу плати уговорену цену под условима и на начин одређен чланом 4. овог уговора и да од Извођача, по завршетку радова, прими наведене радове. 
Наручилац је обавезан да обезбеди стручни надзор над извршењем уговорних обавеза Извођача. О ангажованом вршиоцу Стручног надзора, Наручилац ће писано обавестити Извођача.

Средства финансијског обезбеђења
Члан  11.
           

Извршилац се обавезује да након потписивања овог уговора преда Наручиоцу банкарску гаранцију за добро извршење посла у износу од 5% од вредности уговора без ПДВ-а и са роком важења 30 дана дужим од коначног рока за комплетно завршење посла, која мора бити безусловна, неопозива, наплатива на први позив и без права на приговор, а у корист Наручиоца.
Извођач се обавезује да приликом примопредаје радова Наручиоцу преда банкарску меницу за отклањање недостатака у гарантном року у износу од 5% од вредности понуде без ПДВ-а и са роком важења 30 дана дужим од уговореног гарантног рока, која мора бити безусловна, неопозива, наплатива на први позив и без права на приговор, а у корист Наручиоца, што је услов за оверу окончане ситуације. 
Банкарску меницу за отклањање недостатака у гарантном року Наручилац може да наплати уколико Извођач не отпочне са отклањањем недостатака у року од 5 дана од дана пријема писменог захтева Корисника. У том случају Наручилац може ангажовати другог извођача и недостатке отклонити по тржишним ценама са пажњом доброг привредника.
У случају истека рока важења банкарских гаранција док је извођење радова који су предмет овог уговора у току, Извођач је дужан да, о свом трошку, продужи рок важења банкарских гаранција.


Гарантни рок
Члан  12.
Гарантни рок за изведене радове износи _________године (не краћи од две године) године рачунајући од дана примопредаје радова. 
Ако је за поједине радове посебним прописом одређен посебан гарантни рок дужи од уговореног, за те радове важи гарантни рок одређен тим прописом. 
За уграђене  материјале и опрему важи гарантни рок у складу са условима произвођача, који тече од дана извршене примопредаје радова Наручиоцу.
Извођач је обавезан да, на дан примопредаје радова који су предмет овог уговора, записнички преда Наручиоцу све гарантне листове за уграђене материјале и опрему, као и упутства за руковање.
Члан  13.
Извођач је дужан да у току гарантног рока, на први писани позив Наручиоца, отклони о свом трошку све недостатке који се односе на уговорени квалитет изведених радова, уграђених материјала и опреме, а који нису настали неправилном употребом, као и сва оштећења проузрокована овим недостацима.
Ако Извођач не приступи извршењу своје обавезе из претходног става у року од 5 дана по пријему писаног позива од стране Наручиоца, Наручилац је овлашћен да за отклањање недостатака ангажује друго правно или физичко лице, на терет Извођача, наплатом менице за отклањање недостатака у гарантном року.
Уколико меница за отклањање недостатака у гарантном року не покрива у потпуности трошкове настале поводом отклањања недостатака из става 1. овог члана, Наручилац има право да од Извођача тражи накнаду штете, до пуног износа стварне штете.

Члан  14.
	       За укупан уграђени материјал и уграђену опрему Извођач мора да има сертификате квалитета и атесте који се захтевају по важећим прописима 
           Извођач је дужан да после извршене набавке материјала и уградне опреме, а пре уградње и постављања исте, благовремено обавести надзорни орган о потреби увида и контроле материјала и уградне опреме у погледу испуњености стандарда прописаних важећим Правилницима и позитивном законском регулативом.
	        Уколико надзорни орган утврди да уграђени материјал или опрема не одговарају стандардима и техничким прописима, он их одбија и забрањује њихову употребу. У случају спора меродаван је налаз овлашћене организације за контролу квалитета.
	       Извођач је дужан да о свом трошку обави одговарајућа испитивања материјала и контролу квалитета опреме. Поред тога, он је одговоран уколико употреби материјал који не одговара квалитету.
	        У случају да је због употребе неквалитетног материјала угрожена безбедност објекта, Наручилац има право да тражи да Извођач поруши изведене радове и да их о свом трошку поново изведе у складу са техничком документацијом и уговорним одредбама. Уколико Извођач у одређеном року то не учини, Наручилац има право да ангажује другог извођача искључиво на трошак Извођача по овом уговору.

Члан 15.
	        Извођач у потпуности одговара Наручиоцу за извршење уговорених обавеза, те и за радове изведене од стране подизвођача или осталих чланова групе понуђача, као да их је сам извео.

          Вишкови и мањкови радова, Хитни и непредвиђени радови, додатни радови, повећање обима
Члан 16.
         За свако одступање од техничке документације на основу које се изводе радови и уграђује опрема, односно за свако одступање од уговорених радова, Извођач радова је дужан да о томе обавести Наручиоца и да тражи писмену сагласност за та одступања. 
            Извођач радова не може захтевати повећање уговорене цене за радове које је извршио без сагласности Наручиоца.
             Вишкови или мањкови радова за чије извођење је Наручилац дао сагласност, обрачунавају се и плаћају по уговореним фиксним јединичним ценама и стварним количинама изведених радова, а у складу са Посебним узансама о грађењу („Службени лист СФРЈ“ бр. 18/77 - у даљем тексту: Узансе).
               Наручилац има право да у току извођења радова, односно монтаже опреме, одустане од дела радова и опреме предвиђених у техничкој документацији чија укупна вредност не прелази 10% укупне уговорене цене, под условом да се тим одустајањем не угрозе гарантоване карактеристике објекта као целине.
           Извођење  вишка радова до 10% вредности од уговорених количина радова неће утицати на продужетак рока завршетка радова.
	У складу са чланом 157 став 5 Закона о јавним набавкама, вишкови радова не представљају измену уговора о јавној набавци.

Члан 17.
Извођач може и без претходне сагласности Наручиоца и Инвеститорa, а уз писану сагласност стручног надзора извести хитне непредвиђене радове, уколико је њихово извођење нужно за стабилност објекта или за спречавање штете, а изазвани су променом тла, појавом воде или другим ванредним и неочекиваним догађајима, који се нису могли предвидети у току израде пројектне документације. 
           Извођач је дужан да истог дана када наступе околности из става 1. овог члана, о томе обавести Наручиоца и достави им писану сагласност стручног надзора о потреби за извођењем хитних непредвиђених радова.
Наручилац може раскинути Уговор уколико би услед ових радова цена морала бити знатно повећана, о чему су дужни да без одлагања обавесте Извођача.  
Извођач има право на правичну накнаду за хитне непредвиђене радове, на терет Инвеститорa.
	У случају евентуалног спора везано за постојање односно плаћање хитних непредвиђених радова, Извођачу неће бити признато право на правичну накнаду уколико не поседује доказ да је истог дана обавестио Наручиоца и доставио им писану сагласност стручног надзора о потреби за извођењем хитних непредвиђених радова, у складу са ставом 2. овог члана.

Члан 18.
Додатни радови, који су током трајања овог уговора постали неопходни, а који нису били укључени у спецификацију предметних радова из члана 1. овог уговора, и чија вредност не прелази 50% од вредности радова из члана 4. овог уговора, биће уговорени кроз измену овог уговора, на околност настанка додатних радова, а на основу члана 157. Закона о јавним набавкама.
Непредвиђени радови, који су током трајања овог уговора постали неопходни, а који нису били укључени у техничку спецификацију – предмер предметних радова из члана 1. овог уговора, и чија вредност не прелази 50% од вредности радова из члана 3. овог Уговора, биће уговорени кроз измену овог уговора, на околност настанка непредвиђених околности, а на основу члана 158. Закона о јавним набавкама.
Извођач радова је обавезан да одмах по уоченој потреби за извођењем додатних радова, а пре извођења истих, уз сагласност надзора достави Наручиоцу, захтев за извођењем додатних радова са предмером и предрачуном непредвиђених радова са јединичним ценама, оверен од стране стручног надзора.
Уколико стручни надзор изда сагласност за извођењем додатних радова, као и сагласност на предмер и предрачун додатних радова, тада ће Наручилац и Извођач радова закључити анекс овог уговора, на околност додатних радова.
Извођач радова је обавезан да одмах по уоченој потреби за извођењем непредвиђених радова, а пре извођења истих, уз сагласност надзора достави Наручиоцу, захтев за извођење непредвиђених радова са предмером и предрачуном непредвиђених радова са јединичним ценама, оверен од стране стручног надзора.
Уколико надзорни орган изда сагласност за извођењем непредвиђених радова, као и сагласност на предмер и предрачун непредвиђених радова, тада ће Наручилац и Извођач радова закључити анекс овог уговора, на околност непредвиђених радова.
Надзорни орган није овлашћен да, без писане сагласности Наручиоца, одлучује у име Наручиоца о цени, роковима, измени материјала који се уграђује и обиму додатних и непредвиђених радова.

          Примопредаја изведених радова
Члан 19.
	Извођач радова о завршетку уговорених радова обавештава Наручиоца и стручни надзор, а дан завршетка радова уписује се у грађевински дневник.
	Примопредаја радова се врши комисијски најкасније у року од 15 (петнаест) дана од завршетка радова.
	Комисију за примопредају радова именоваће Наручилац, а обавезно је чине 3 (три) представника Наручиоца, 1 (један) представник Стручног надзора, уз присуство Извођача радова.
	Комисија сачињава записник о примопредаји.
           Извођач је дужан да приликом примопредаје Наручиоцу преда комплетну документацију потребну за вршење техничког прегледа, са свим неопходним атестима, гарантним листовима уграђеног материјала и опреме, записнике и извештаје, као и пројекте изведеног објекта (у потребном броју примерака).
		      	 
           Раскид уговора
Члан 20.
           Наручилац има право да једнострано раскине Уговор уколико је над Извођачем покренут стечајни поступак, поступак ликвидације или ако Извођач пренесе или уступи Уговор, без сагласности Наручиоца у писаној форми или:             
1. ако Извођач у року од 15 дана од дана закључења уговора не достави банкарске гаранције, у ком случају Наручилац има право на активирање банкарске гаранције за озбиљност понуде;
1. ако Извођач у року од 15 дана од дана закључења уговора не достави полису осигурања, у ком случају Наручилац има право на активирање банкарске гаранције за озбиљност понуде ;
1. уколико Извођач касни са извођењем радова дуже од 15 календарских дана, а о узроцима не обавести Наручиоца, као и ако Извођач не изводи радове у складу са пројектно-техничком документацијом или из неоправданих разлога прекине са извођењем радова; 
1. уколико извршени радови не одговарају прописима или стандардима за ту врсту посла и квалитету наведеном у понуди Извођача, а Извођач није поступио по примедбама стручног надзора Наручиоца у примереном року у складу са Законом о планирању и изградњи;
1. уколико дође до смањења буџетских средства расположивих у тренутку закључења овог уговора.
Уколико Наручилац једнострано раскине овај Уговор из било кога од наведених разлога у овом члану, Извођач нема право да потражује било какав вид накнаде штете од Наручиоца.

Члан  21.
У случају једностраног раскида уговора Наручилац има право да за радове који су предмет овог уговора ангажује другог извођача и активира гаранцију банке за добро извршење посла. Извођач је у наведеном случају обавезан да надокнади Наручиоцу штету, која представља разлику између цене предметних радова по овом  уговору и цене радова  новог извођача за те радове.
Уговор се раскида изјавом у писаној форми која се доставља другој уговорној страни и са отказним роком од 15 дана од дана достављања изјаве. Изјава мора да садржи основ за раскид уговора. 
У случају раскида уговора, Извођач је дужан да изведене радове обезбеди од пропадања, да Наручиоцу преда пројекат изведеног стања, као и записник комисије о стварно изведеним радовима до дана раскида уговора. Трошкове сноси уговорна страна која је одговорна за раскид уговор.

Завршне одредбе
Члан 22.
          	За све што овим уговором није посебно утврђено примењују се одредбе Закона о облигационим односима, Закона о планирању и изградњи објеката, одредбе Посебних узанси о грађењу, као и других позитивних законских прописа из ове области, у делу који није супротан императивним одредбама Закона о јавним набавкама и прописима којима се уређује Буџет и буџетско пословање.
Члан  23.
Саставни део овог Уговора су:
	1. понуда Извођача радова број _____________ од ____. _____. 2022. године.
            2. конкурсна документација

Члан 24.
Све евентуалне спорове, уговорне стране решаваће споразумно, тумачењем одредби уговора, захтева Наручиоца из конкурсне документације и садржаја изјава и других доказа које је Извођач радова доставио уз своју понуду.
Уколико уговорне стране не постигну споразумно решење, спор ће решавати Привредни суд  у Чачку.

Члан 25.
Овај  уговор ступа на снагу даном потписа свих уговорних страна.
Члан 26.
Овај уговор је сачињен у 6 (шест) истоветних примерака, по 3 (три) за сваку уговорну страну.
	
	за Извођача

	
	за Наручиоца


	Директор
	
	   ВД Начелника општинске управе

